

**EESTI 4H LAAGRI KODUKORD JA MEELESPEA**

1. 4H LAAGRIS OSALEJA: 
* on kohustatud täitma laagri kodukorda, päevakava ja juhendaja korraldusi
* on sõbralik, heas tujus, abivalmis ja aktiivne
* hoiab laagriplatsi puhtana
* austab öörahu: magan ise ja lasen teistel magada
* pöördub oma muredega esmalt oma juhendaja poole
1. Õige laagriline teab, et on tulnud loodusesse ja käitub ka vastavalt. Ära kahjusta asjata puid–põõsaid ega rohttaimi, võimalusel kõnni mööda radu. Hoia loodust, loomi ja linde.
2. Noorel on laagrisse keelatud tuua ja seal tarbida alkohoolseid jooke, tubakatooteid ning narkootilisi aineid. Alaealine (alla 18. eluaasta) 4H noor, kes suitsetab või omab tubakatooteid, toob kaasa või kasutab alkohoolseid jooke või narkootilisi aineid, saadetakse koju. Iga juhendaja vastutab, et tema täisealine noor ei suitsetaks laagri territooriumil.
3. Laagris on keelatud käituda vääritult ning tekitada sihilikult iseendale ja teistele ohtlikke olukordi. Laagri sisekorraeeskirjadest mitte kinnipidamisel võetakse ühendust lapsevanemaga.
4. Laagri territooriumilt lahkumine on lubatud ainult koos juhendajaga teavitades sellest eelnevalt staapi.
5. Piirkonnajuht ja juhendajad osalevad igaõhtustel meeskonna koosolekutel.
6. Ujumas käiakse programmis olevatel aegadel. Veekogu ääres täidan juhendaja ja vetelpääste korraldusi.
7. Duššide kasutamise aegade info on saadaval staabis ja dušširuumi ustel.
8. Tühi taara palume viia selleks ettenähtud kogumiskastidesse.

Kui vajad abi, siis pöördu 4H suvepäevade STAAPI

 

**Nautigem meeleolukat laagrit!!!**